অবসর ভেঙে ফের কুস্তিতে ফিরছেন ভিনেশ ফোগাট!

ওয়েব ডেস্ক : অবসর ভেঙে ফের কুস্তির (Wrestling) ম্যাটে ফিরছেন ভিনেশ ফোগাট (Vinesh Phogat)। গতবারে আলিম্পিকে ফাইনালে উঠেছিলেন তিনি। কিন্তু ওজন বেশি থাকার কারণে পদক জিততে পারেননি। তা নিয়ে জোর বিতর্ক হয়েছিল। এর পরেই হতাশায় অবসরের কথা ঘোষণা করেছিলেন তিনি। তবে হরিয়ানার এই কন্যা কুস্তিতে ফেরার সিদ্ধান্ত নিয়েছেন। তাঁর কাছে এখন পাখির চোখ হল পরবর্তী অলিম্পিক (Olympic)।

গত অলিম্পিকের ফাইনালে পৌঁছেছিলেন ভিনেশ। কিন্তু তাঁর ওজন ১০০ গ্রাম বেশি থাকার কারণে বাতিল করা হয়েছিল তাঁকে। সেইসময় তা নিয়ে জোর চর্চা চলেছিল। তবে ফাইনালে ওঠার কারণে তাঁকে যেন রুপোর পদক দেওয়া হয়, তার জন্য আন্তর্জাতিক ক্রীড়া আদালতে আবেদন করেছিলেন ভিনেশ। কিন্তু শেষ পর্যন্ত কিছু পাননি তিনি। তার পরেই কুস্তিতে অবসর নেওয়া সিদ্ধান্ত নেন তিনি।

এবসরের পর তিনি রাজনীতিতে ঢুকেছিলেন। কংগ্রেসের হয়ে বিধানসভায় প্রার্থী হয়েছিলেন তিনি। লড়েছিলেন জুলানা বিধানসভা থেকে। বিজেপির প্রার্থী যোগেশ কুমারকে হারিয়ে বিধায়ক হন তিনি। অন্যদিকে চলতি বছরে পুত্র সন্তানের জন্ম দিছেন ভিনেশ (Vinesh Phogat)। এর কিছুমাস পরেই আবার কুস্তিতে ফিরতে চলেছেন তিনি।

আরও খবর : প্রিয় ক্লাবের অবনমন! ক্ষুব্ধ হয়ে স্টেডিয়ামে আগুন ধরাল সমর্থকরা

এ নিয়ে সমাজমাধ্যমে ভিনেশ ফোগাট লিখেছেন, এখনও বালোবাসা রয়ে গিয়েছে কুস্তির প্রতি। সেই কারণে আবার ম্যাটে ফিরতে চাই। আগামী অলিম্পিকে খেলব। তবে একা নয়। সঙ্গে থাকবে আমার ছোট্ট ছেলে।

অন্যদিকে, বেশ কিছু কারণের জন্য শিরোনামে উঠে এসেছিলেন ভিনেশ। কুস্তি ফেডারেশনের তৎকালীন প্রধান ব্রিজভূষণ শরণ সিংয়ের বিরুদ্ধে যৌন হেনস্তার বিরুদ্ধে প্রতিবাদ জানিয়েছিলেন তিনি। ধর্নার পাশাপাশি দেখিয়েছিলেন বিক্ষোভও। কিন্তু, সেই সব অতীতকে ভুলে আবার নতুন করে কুস্তিতে ফিরতে চলেছেন তিনি।

দেখুন অন্য খবর :